AOT รายได้ฟื้นแกร่ง! ดันงบ Q2 พลิกกำไร 1.86 พันล้าน
AOT รายงานงบไตรมาส 2/66 พลิกกำไร 1.86 พันล้านบาท จากปีก่อนขาดทุน 3.27 พันล้านบาท รับรายได้เติบโต ทั้งในส่วนของธุรกิจการบินและไม่ใช่การบิน
AOT รายงานงบไตรมาส 2/66 พลิกกำไร 1.86 พันล้านบาท จากปีก่อนขาดทุน 3.27 พันล้านบาท รับรายได้เติบโต ทั้งในส่วนของธุรกิจการบินและไม่ใช่การบิน
12 พ.ค. 2566

บริษัท ท่าอากาศยานไทย จำกัด (มหาชน) หรือ AOT รายงานกำไรไตรมาส 2/66 และงวด 6 เดือนแรกของปี 66 มีกำไรสุทธิ ดังนี้

สำหรับงวดไตรมาส 2 ทอท.มีกำไรสุทธิจำนวน 1,860.53 ล้านบาท มีผลการดำเนินงานเพิ่มขึ้น 5,136.99 ล้านบาท เมื่อเทียบกับช่วงเดียวกันของปีก่อนซึ่งมีผลขาดทุนสุทธิจำนวน 3,276.46 ล้านบาท โดยรายได้จากการขายหรือการให้บริการเพิ่มขึ้น 7,983.74 ล้านบาท หรือร้อยละ 264.62 จากการเพิ่มขึ้นทั้งรายได้เกี่ยวกับกิจการการบิน 4,305.03 ล้านบาท หรือร้อยละ 345.20 และรายได้ที่ไม่เกี่ยวกับกิจการการบิน 3,678.71 ล้านบาท หรือร้อยละ 207.85 เนื่องจากจำนวนเที่ยวบินและจำนวนผู้โดยสารโดยรวมเพิ่มขึ้น
ส่วนรายได้อื่นลดลง 432.61 ล้านบาท หรือร้อยละ 82.09 ค่าใช้จ่ายรวมเพิ่มขึ้น 1,302.97 ล้านบาท หรือร้อยละ 19.43 ส่วนใหญ่เกิดจากการเพิ่มขึ้นของค่าใช้จ่ายผลประโยชน์พนักงาน ค่าจ้างภายนอก ค่าสาธารณูปโภค และค่าใช้จ่ายอื่น
ขณะที่ขาดทุนจากตราสารอนุพันธ์ลดลง รวมทั้งต้นทุนทางการเงินลดลง 10.80 ล้านบาท หรือร้อยละ 1.47 สำหรับค่าใช้จ่ายภาษีเงินได้เพิ่มขึ้น 1,181.32 ล้านบาท หรือร้อยละ 157.73 สอดคล้องกับผลการดำเนินงานที่เพิ่มขึ้น
ขณะที่งวดหกเดือนสิ้นสุดวันที่ 31 มีนาคม 2566 ทอท.มีกำไรสุทธิจำนวน 2,203.30 ล้านบาท มีผลการดำเนินงานเพิ่มขึ้น 9,751.42 ล้านบาท เมื่อเทียบกับช่วงเดียวกันของปีก่อนซึ่งมีผลขาดทุนสุทธิจำนวน 7,548.12ล้านบาท โดยรายได้จากการขายหรือการให้บริการเพิ่มขึ้น 14,480.43 ล้านบาท หรือร้อยละ 270.95 จากการเพิ่มขึ้นทั้งรายได้เกี่ยวกับกิจการการบิน 7,803.61 ล้านบาท หรือร้อยละ 37 1.67 และรายได้ที่ไม่เกี่ยวกับกิจการการบิน6,676.82 ล้านบาท หรือร้อยละ 205. 77 เนื่องจากจำนวนเที่ยวบินและจำนวนผู้โดยสารโดยรวมเพิ่มขึ้น รายได้อื่นลดลง 950.36 ล้านบาท หรือร้อยละ 87.59 ค่าใช้จ่ายรวมเพิ่มขึ้น 1,381.13 ล้านบาท หรือร้อยละ 9.70
ส่วนใหญ่เกิดจากการเพิ่มขึ้นของค่าใช้จ่ายผลประโยชน์พนักงน ค่าจ้างภายนอก และค่าสาธารณูปโภค ในขณะที่ค่าใช้จ่ายอื่น และขาดทุนจากตราสารอนุพันธ์ลดลง รวมทั้งต้นทุนทางการเงินลดลง 21.34 ล้านบาท หรือร้อยละ 1.45 สำหรับค่าใช้จ่าย ภาษีเงินได้เพิ่มขึ้น 2,387.26 ล้านบาท หรือร้อยละ 129.79 สอดคล้องกับผลการดำเนินงานที่เพิ่มขึ้น